Corsaren, 1843-09-22
Det skandinaviske Selskab istedetfor. det skandinaviske Samfund. Naar et stakkels spædt Barn skriger efter Vatte, og Ammen i Øieblikket enten ikke kan eller ikke vil, eller af andre, kun hende selv bekjendte Grunde, finder det betænkeligt og misligt at indrømme det den forlangte Nydelse, saa griber hun gemeenlig, for dog ikke at høre den evindelige Skraalen uden derfor at opgive sin engang tagne Beslutning, til et Palliativ, hun tager en saakaldet Sut og giver Barnet den i Munden. Tyggende paa denne Sut kan Barnet i nogen Tid indbilde sig, at det virkelig faaer den attraaede sunde, naturlige Næring, det seer fornøiet op til Ammen, som om det vilde sige: "Kan du see; jeg fik dog min Villie." Ammen smiler og tænker: Ja, nu falder Du nok i Søvn og lader mig have No. - Alt gaaer saaledes deiligt, indtil Barnet vræler igjen. "Det er en gammel Historie Og bliver dog altid nye", og vi fandt, at den passende kunde fortælles efter den første Livsyttring af det skandinaviske Selskab, som man har faaet istedetfor det nægtede skandinaviske Samfund. Hvor man er glad over dette Selskab! Med en hoverende Mine siger man i sit Hjerte til Regeringen: "Kunne J see!". Regeringen kunde med Rette vende Sporgsmaalet om; men den tier klogelig. Dette skandinaviske Selskab er i sit hele Væsen, i Folkets, i hele Skandinaviens Øine et politisk Selskab. Det har faaet fuldkommen Frihed til at bestaae; men, saasnart det lader spore en "politisk Tendens", skal det opløses: "Hold Mund, naar Du taler til mig!" Det skal remplacere det skandinaviske Samfund, hvortil Adgangen var let og billig for Folket- og til den Ende koster det hvert Medlem 4 Rbd. om Aaret, og Jndtrædelsen skeer ved Ballotation o. s. v. Det forholder sig altsaa egenlig til det skandinaviske Samfund som Stænder-Comiteerne til en virkelig Nationalrepræsentation- som et Glas Punsch til et Punscheglas. Endelig skal det være en Manifestation forde skandinaviske Sympathier, men ikke mod Regeringens Antipathi, der viste sig ved Ophævelsen af det skandinaviske Samfund - en Opgave lig de franske juste milieu-Deputeredes, der hvert Aar votere en Manifestation for Polens Uafhængighed uden dog at ville Noget i mod Rusland. J Theorien føler man ingen Besværligheder i ved denne Opgave; men lad os see, hvorledes de i Praxis rede sig ud af Kniben mellem for og imod om ikke Veiret gaaer fra Selskabet. J Følelsen af, at det ikke befinder sig rigtig vel paa Jorden, paa Virkelighedens Gebeet, foretoge ogsaa Dhrr. Heiberg og Monrad med Stiftsprovst Tryde imellem sig en philosophisk Luftfart med det strax i første Mode. Det gik saa høit, at de øvrige Medlemmer et Øieblik vare bange, at de aldrig kom ned med det mere, at de ogsaa havde mistet deres skandinaviske Selskab. Hvad os angaaer, da tænkte vi: "Har i F - taget Hesten, saa lad ham tage Grimen med." Forresten kan det være en meget rigtig og hensigtsmæssig Jdee at fore Selskabet over paa den abstracte Speculations Territorium. Naar de svenske Studenter komme herover, og viskulle modtage dem, saa er der vist ingen bedre Maade at undgaae Anstød paa end ved at lade Modtagelsen blive logisk, Bespiisningen speculativ, Drikken methaphysisk, Logiet abstract, Talerne negative og det hele sociale Samkvem idealt, hvorved et realt Sammenstod mellem Selskabet og Politiet undgaaes. Endnu bør vi nævne en Mærkværdighed ved hiint første Møde. Stiftsprovst Tryde erklærede, at hans Sympathier tilhørte den skandinaviske Jdee; men, naar Regeringen var derimod, vilde han opgive sin Sympathi, sin Overbeviisning for ikke at støde an mod Regeringen. *) Abraham, der vilde offre sin Søn, har fra dette Øieblik tabt betydeligt af sin Glands. Det var dog kun Sønnen, han vilde offre; men Tryde vil skjære sin Overbeviisning, sit Hjerte ud af *) J Onsdags-Nr. af "Kbhvnsp." har Stiftsprovst Tryde bedet disse Udtryk modificerede. Brystet og offre det. Dette burde foreviges ved en Medaille, af Størrelse som Markstykkerne fra 1808, forestillende Tryde, der bringer sit Hjerte til Offergave med Onskist: Frivilligt Offer paa Regeringens Alter. Ved dette Tilbud er et stort Lys gaaet op for os. Dette store Lys kommer, mærkeligt nok, fra Hr. Tryde. Det skandinaviske Selskabs Stiftelse er bestemt foranlediget, vi ville ikke sige af selve Regeringen, men af de Regeringsmænd, der under Firmaet af Bogstaverne fra A til Ô have erkjendt,at Ophævelsen af skandinaviske Samfund havde valt mismodige Følelser i Folket". De have tænkt: "Det er dog i Grunden ubehageligt med det Vræl; det maa stoppes." J den dybeste Hemmelighed skete Aftale med Tryde, med stor, forbausende Snildhed løste denne det ham overdragne Hverv han lavede Sutten.